

KĖDAINIŲ RAJONO SAVIVALDYBĖS TARYBA

SPRENDIMAS
DĖL KĖDAINIŲ RAJONO SAVIVALDYBĖS TARYBOS 2020 M. GRUODŽIO 18 D. SPRENDIMO NR. TS-312 „DĖL KĖDAINIŲ RAJONO SAVIVALDYBĖS BENDRUOMENINIŲ ORGANIZACIJŲ TARYBOS NUOSTATŲ PATVIRTINIMO“ PAKEITIMO 

2021 m. gegužės 28 d. Nr. TS-125
Kėdainiai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Kėdainių rajono savivaldybės taryba n u s p r e n d ž i a:
Pakeisti Kėdainių rajono savivaldybės bendruomeninių organizacijų tarybos nuostatus, patvirtintus Kėdainių rajono savivaldybės tarybos 2020 m. gruodžio 18 d. sprendimu Nr. TS-312 „Dėl Kėdainių rajono savivaldybės bendruomeninių organizacijų tarybos nuostatų patvirtinimo“:
 1. pakeisti 17 punktą ir jį išdėstyti taip:
„17. Bendruomeninių organizacijų tarybos veiklos pagrindinė forma yra posėdis. Bendruomeninių organizacijų tarybos posėdis gali vykti ir nuotoliniu būdu. Nuotoliniu būdu vyksiančio Bendruomeninių organizacijų tarybos posėdžio klausimai rengiami ir posėdis vyksta laikantis šiame skyriuje nustatytų reikalavimų bei užtikrinant balsavimo rezultatų nustatymą.“
2. pakeisti 29 punktą ir jį išdėstyti taip:
„29. Tais atvejais, kai reikalingas operatyvus Bendruomeninių organizacijų tarybos sprendimas, bet nėra galimybių surengti posėdį tiesiogiai dalyvaujant Bendruomeninių organizacijų tarybos nariams, apklausa atliekama elektroniniu paštu informavus prieš 2 (dvi) darbo dienas iki posėdžio dienos. Bendruomeninių organizacijų tarybos nariai savo nuomonę sprendžiamu klausimu (,,už“ ar „prieš“) pateikia elektroniniu paštu Bendruomeninių organizacijų tarybos sekretoriui, kuris šią nuomonę įtraukia į posėdžio protokolą (nurodoma data, kada ir kokia pateikta nuomonė, ją pateikęs asmuo, nuomonės pateikimo būdas).“



Savivaldybės meras                                                                                                      Valentinas Tamulis

